**Årsmelding håndballgruppen Bønes IL for 2013/2014**

**Virksomhetens art og sted:**

Håndballgruppen er en av 3 særgrupper i Bønes Idrettslag. Særgruppens medlemmer er tilknyttet Norges Håndballforbund. Håndballgruppen har som mål å legge tilrette for bredde innen håndball og andre ballidretter. Særgruppen understøtter BIL sitt mål om å skape identitet og tilhørighet til Bønes gjennom idrettslige og sosiale aktiviteter.

Håndballgruppen benytter Bønes Idrettshall som sitt hovedlokale. Grunnet kapasitetsmangel har Håndballgruppen også siste periode benyttet Bergen racketsenter som treningslokale. Tildeling av halltid skjer gjennom Idrettsrådet i juli måned hvert år. Deretter fordeler styret treningstid etter det vi har blitt tildelt.

**Håndballstyre 2013/2014:**

Styret har vært besatt med følgende personer i perioden:

|  |  |  |
| --- | --- | --- |
| **Oppgave** | **Ansvarlig** | **Kommentarer**  |
| **Christine Ullestad** | - Leder- fordeling av treningstider- e-post koordinering m. m | Representant hovedstyret |
| **Arild Fismen** | - Økonomiansvarlige, - Post håndtering | Representant hovedstyret (økonomi) |
| **Trude Sletten**  | - Loddsalg- Omberamming av kamper- Referent  |  |
| **Mette Schultz Torgersen** | -Materialforvalter  |  |
| **Arnt Lund** | - Koordinator foreldrekontakter - Årshjul- Påmelding til sesong og cup'er |  |
| **Tone Risnes** | -Arr ansvarlig |  |
| **Jarle Sørlie** | - Nestleder - Trenersamling |  |
| **Lars Petter Osa** | - Lisens for 13 åringer- Oppstart og oppfølging 8 åringer - Håndballskole  |  |
| **Svein Ivar Sagatun** | - Kontingent- Medlemslister - Politiattester |  |

**Sportslig satsning**

**Fordeling av halltid:**

Fordeling av halltid skjer etter innsendt søknad og påfølgende tildelingsmøte

**Prinsipper for hallfordeling:**

* De yngre klasser (8-10) får tildelt de tidlige øktene og ikke i Bøneshallen. De trener som hovedregel i Bergen racketsenter
* Alle lag etter fylte 11 år tildeles minimum 2 økter. De fleste med halv bane.
* Ambisjonsnivå tillegges vekt ved tildeling av 3 økter i Bøneshallen

Ny hall er ferdigstilt i perioden, men ikke åpnet for idretten. Bønes er tildelt 12 timer i ny hallen, og 3,5 timer ekstra i Bøneshallen i tillegg til det vi har i dag.

**Trener dialog og samlinger:**

Det har i 2013/2014 vært god dialog med trenergruppen. Aktivitetskoordinator Melchior Husebø har hatt vært innom de fleste lag. I tillegg har det vært gjennomført dialog møter mellom lag, aktivitetskoordinator og representanter for styret. Det er en målsetning om at dette skal gjennomføres med alle lag/årsklasser hvert kalenderår.

**Dommerrekruttering:**

Det er i 2013/2014 ikke rekruttert nye dommere til håndballgruppen. Det har imidlertid vært gjennomført kurs for 13 ungdommer i G99/J99. Kurset ble avholdt av Claus Thorsen og samtlige kursdeltakere fikk prøvd seg som dommere i en minihåndballturnering. Det er en målsetning at flest mulig av disse tar videre kurs i kretsen i løpet av våren 2014.

**Oppfølging:**

Styret ønsker å gi god informasjon til trenere og foreldrekontakter. Trenere er blitt invitert med på høring av halltid, samlinger og møter. I tillegg er det avholdt fordelingsmøte der samtlige trenere ble invitert. Dette vil bli videreført.

**Arrangementer**:

Håndballstyret har ansvar for arrangementer i Bøneshallen. Dette blir ivaretatt av lagene på en rullerende måte.

Det ble også i 2013 arrangert Bønes dag sammen med fotballgruppen. Arrangementet var vellykket, og hadde god oppslutning.

**Håndballskole:**

Det ble i arrangert håndballskole i høstferien og vinterferien for årskullene 2001-2005. Tiltaket hadde god oppslutning og ble gjennomført på en god måte.

**Ekstratrening fredag:**

Håndballgruppen har i 2013/2015 gjennomført ekstratrening om fredagen for barn som ønsker dette. Tiltaket har hatt god oppslutning, og totalt 40 jenter og gutter har deltatt på treningene.

**Aktivitetskoordinator:**

Styret har for 2013/2014 engasjert Melchior Husebø som aktivitetskoordinator i håndballgruppen. Melchior bistår med sin kompetanse mot samtlige lag, og han har ansvar for håndballskoler og ekstratrening om fredagen. I tillegg vil han i kommende periode bidra til å utvikle en sportslig plan i samarbeid med styret.

**Spillerregistrering / medlemskontingenter / lagoversikt / loddsalg:**

Idrettsregistrering viser at det i håndballgruppen er totalt 261 spillere på gutte- og jentesiden.

**Jenter:**

|  |  |
| --- | --- |
| **Alder** | **Antall spillere**  |
| J05 | 30 |
| J04 | 35 |
| J03 | 21 |
| J02 | 37 |
| J01 | 11 |
| J00 | 18 |
| J99 | 9 |
| Damer inkl J97 | 22 |

**Gutter:**

|  |  |
| --- | --- |
| G05 | 22  |
| G04 | 8 |
| G03 | 12 |
| G02 | 12 |
| G01 | 17 |
| G99 | 7  |

På overnevnte grunnlag er det sendt ut innbetalinger på

* Kontingent
* Loddsalg

**Loddsalg**:

Håndballgruppen har videreført opplegg for loddsalg fra tidligere år.

**Økonomi**:

Hovedinntektskildene i håndballgruppen er:

* Medlemskontingent
* Loddsalg
* Kommunale tilskudd

Håndballgruppen har hatt en tilfredsstillende økonomisk utvikling i 2013. I 2013 hadde håndballgruppen et resultat på kr. 10.365.- egenkapital på kr. 491.646.- og bankinnskudd på kr. 318.462.-

**Verv i hovedstyret:**

Håndballgruppen har i inneværende periode vært representert i hovedstyret;

* Christine Ullestad (styrerepresentant)
* Arild Fismen (økonomiansvarlig)

**Fremtidsutsikter**:

* Skaffe sponsorinntekter som kan sikre fortsatt økonomisk utvikling i håndballgruppen
* Skape gode og attraktive sportslige tilbud for eldre jenter og gutter. Finne virkemidler som gjør at vi beholder spillerne lengre i klubben og idretten
* Etablere sportslig strategi for håndballgruppen som er forankret i Hovedstyrets egen strategi